**Βάλε κόμμα, όπου νομίζεις ότι χρειάζεται.**

**Γράμμα προς την κοινωνία: Γιατί θέλω να γίνω δημοσιογράφος**

Αγαπητή κοινωνία

   Με λένε Μαργαρίτα και γεννήθηκα στην Αθήνα το 1989. Μεγάλωσα με μία πολύ ελεύθερη μαμά και με έναν πολύ ρομαντικό και καλλιτέχνη μπαμπά. Γνώρισα πολλούς ανθρώπους και έκανα αγαπημένους φίλους αφού άλλαξα δύο τρία  σχολεία και από καθένα έχω να θυμάμαι πολλές όμορφες και μοναδικές στιγμές. Από πιτσιρίκι πήγαινα πολύ στο θέατρο και ασχολούμουν με τις τέχνες. Ήθελα να είμαι πολύ καλή σε όλα αλλά μεγαλώνοντας συμφιλιώθηκα με την ιδέα ότι όλοι μπορούμε να ασχολούμαστε με ό,τι θέλουμε αλλά διακρινόμαστε σε κάποια από αυτά. Τη μια έλεγα θα  γίνω ηθοποιός την άλλη δασκάλα χορού την άλλη κάτι άλλο. Παράλληλα όμως ανακαλύψαμε όλοι μαζί -δάσκαλοι οικογένεια περίγυρος- ότι γράφω καλά. «Να δεις κάτι εκθέσεις που γράφει!» έλεγε ο ένας στον άλλον. Έγραφα ημερολόγιο ποιήματα στίχους για θεατρικά τραγούδια. Για μένα ήταν τρόπος ζωής.

 Μέχρι που πέρασαν τα χρόνια μεγάλωσα και για διάφορους λόγους απέρριψα να ασχοληθώ με την τέχνη. Το διαβαστερό κορίτσι ήρθε και κλάταρε στην Γ' Λυκείου και έτσι είχα την τύχη να μην περάσω σε κάποια υψηλόβαθμη σχολή αλλά στο υπέροχο Πάντειο στο τμήμα Επικοινωνίας Μέσων και Πολιτισμού. Τα τέσσερα αυτά χρόνια ασχολήθηκα περισσότερο με άλλα πράγματα παρά με τα μαθήματα. Θέατρο μουσική φωνητική ξένες γλώσσες προγράμματα ανταλλαγής νέων εθελοντισμός φοιτητικά περιοδικά ταξίδια Εράσμους στο Παρισάκι έρωτας. Θυμάμαι μια μέρα  τη μαμά μου με χαμόγελο να μου λέει: «Βρε Μαργαρίτα μου προσπάθησε να ολοκληρώνεις καθετί που αρχίζεις». Γέλασα. Ο χαοτισμός μου ήταν πλέον προφανής.

 Σήμερα είμαι επί πτυχίω και αν και δεν υπήρξα ποτέ πολύ καλή φοιτήτρια στη Δημοσιογραφία -από επιλογή- έχω συνειδητοποιήσει ότι ναι αυτό θέλω να κάνω στη ζωή μου να γίνω δημοσιογράφος γιατί αυτό μου δίνει χαρά. Γιατί αγαπώ πολύ τους ανθρώπους. Θέλω να γνωρίζω καινούργιους ανθρώπους να τους κοιτάζω στα μάτια να πίνω έναν καφέ μαζί  τους και να μου λένε τις ιστορίες τους. Να συζητώ μαζί τους για αυτό που με ενδιαφέρει αλλά και για αυτό που τους ενδιαφέρει να ομορφαίνω τον κόσμο μου μέσα από τις δικές τους ιστορίες. Λατρεύω τις ανθρώπινες ιστορίες και  τα υστερόγραφα που εκμυστηρεύεται καθένας τους κάθε φορά.  Ένας δημοσιογράφος δεν είναι απλώς δημοσιογράφος. Γίνεται ναρκομανής τυφλός άνεργος μετανάστης. Γίνεται χαρούμενος άνθρωπος λυπημένος φτωχός δυνατός οργισμένος. Μπορεί να γίνει τα πάντα! Κι αυτό γιατί όταν γράφεις για κάποιον με λέξεις που δεν έχεις σκαρφιστεί εσύ αλλά στις έχει μαρτυρήσει και εμπιστευτεί κάποιος άλλος αυτόν τον άνθρωπο τον κάνεις δικό σου. Είναι μια δοκιμασία πρώτα με τον εαυτό σου και μετά με τους συνανθρώπους σου. Για όσους νομίζουν ότι θέλω να γίνω δημοσιογράφος για να προσθέσω στο λεξιλόγιο της ζωής μου τις λέξεις: πολιτική διαφθορά δημόσιες σχέσεις φιλοδοξία χρήμα καρέκλα υποκρισία... θα τους στεναχωρήσω γιατί εγώ δε θέλω να αγγίξω τίποτα από όλα αυτά.

 Κι εσείς καλοί μου άνθρωποι και κοινωνία που γενικεύετε στην ταμπέλα «δημοσιογράφος» σας παρακαλώ μη μας βάζετε όλους στο πλαίσιο που δημιούργησαν εδώ και χρόνια οι άνθρωποι των Μέσων και το κοινό τους. Κάποιοι ξέρετε μπήκαμε σε αυτό τον κλάδο γιατί έχουμε όνειρα και όρεξη να ασχοληθούμε με τη διαφορετικότητα και όχι με τα στερεότυπα και τη μιζέρια. Δε διαβάζω πολύ εφημερίδες δεν πάω σε πολλά συνέδρια και ημερίδες. Διαβάζω ποίηση και θέατρο έχω δει χιλιάδες παραστάσεις και ξέρω να λέω «στην υγειά μας» σε πολλές γλώσσες αφού έχω φίλους σε πολλά μέρη του κόσμου. Δε βλέπω ειδησεογραφικές εκπομπές. Προτιμώ να ακούω ραδιόφωνο ή να περπατάω στην Αρεοπαγίτου εκείνη την ώρα. Δε θέλω να γίνω δημοσιογράφος από εγωισμό. Δε μου αρέσει να γράφω για μένα. Γιατί ο κόσμος μου φτιάχνεται από τους Άλλους δηλαδή Εσάς!

 Με αγάπη

 Μαργαρίτα